CELEX: 32022D0637
Language: sk
Date: 2022-04-13 00:00:00
Title: Rozhodnutie Rady (SZBP) 2022/637 z 13. apríla 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl

19.4.2022   
               
               
                  SK
               
               
                  Úradný vestník Európskej únie
               
               
                  L 117/36
               
            
         ROZHODNUTIE RADY (SZBP) 2022/637
         z 13. apríla 2022,
         ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 41 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 28. februára 2022 prijala rozhodnutie (SZBP) 2022/339 (1), ktorým sa zriadilo opatrenie pomoci s finančnou referenčnou sumou 50 000 000 EUR určenou na pokrytie financovania poskytovania vybavenia a materiálu, ktoré nie sú určené na použitie smrtiacej sily, ako sú osobné ochranné prostriedky, lekárničky a palivo, ukrajinským ozbrojeným silám.
                  
               
                     (2)
                  
                  
                     Rada 23. marca 2022 prijala rozhodnutie (SZBP) 2022/472 (2), ktorým sa zmenilo rozhodnutie (SZBP) 2022/339 a ktorým sa finančná referenčná suma zvýšila na 100 000 000 EUR.
                  
               
                     (3)
                  
                  
                     Vzhľadom na prebiehajúcu ozbrojenú agresiu Ruskej federácie voči Ukrajine by sa finančná referenčná suma mala zvýšiť o dodatočnú sumu 50 000 000 EUR určenú na financovanie poskytovania vybavenia a materiálu, ktoré nie sú určené na použitie smrtiacej sily, ako sú osobné ochranné prostriedky, lekárničky a palivo, ukrajinským ozbrojeným silám. Trvanie tohto opatrenia pomoci by sa malo tiež predĺžiť o 24 mesiacov.
                  
               
                     (4)
                  
                  
                     Rozhodnutie (SZBP) 2022/339 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2022/339 sa mení takto:
            
                        1.
                     
                     
                        V článku 1 sa odsek 4 nahrádza takto:
                        
                           „4.   Obdobie trvania opatrenia pomoci je 60 mesiacov od prijatia tohto rozhodnutia.“
                        
                     
                  
                        2.
                     
                     
                        V článku 2 sa odsek 1 nahrádza takto:
                        
                           „1.   Finančná referenčná suma určená na pokrytie výdavkov spojených s opatrením pomoci je 150 000 000 EUR.“
                        
                     
                  
                        3.
                     
                     
                        V článku 2 sa odsek 3 nahrádza takto:
                        
                           „3.   V súlade s článkom 29 ods. 5 rozhodnutia (SZBP) 2021/509 môže správca opatrení pomoci zaslať po prijatí tohto rozhodnutia výzvu na zaplatenie príspevkov až do výšky 150 000 000 EUR. Finančné prostriedky, ktorých sa výzva správcu opatrení pomoci týka, sa použijú len na úhradu výdavkov v rámci limitov schválených výborom zriadeným rozhodnutím (SZBP) 2021/509 v opravnom rozpočte na rok 2022 a v rozpočtoch na nasledujúce roky zodpovedajúcich opatreniu pomoci.“
                        
                     
                  
                        4.
                     
                     
                        V článku 2 sa odsek 4 nahrádza takto:
                        
                           „4.   Výdavky súvisiace s vykonávaním opatrenia pomoci sú oprávnené od 1. januára 2022 do dátumu, ktorý určí Rada. Aspoň 66 % finančnej referenčnej sumy pokrýva výdavky, ktoré vznikli od 11. marca 2022.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 13. apríla 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady (SZBP) 2022/339 z 28. februára 2022 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 61, 28.2.2022, s. 1).
         
            (2)  Rozhodnutie Rady (SZBP) 2022/472 z 23. marca 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 96, 24.3.2022, s. 45).